proxectonos/corpus_dominio_legal_administrativo_tmp huggingface dataset:
ORDE do 24 de xaneiro de 2025 pola que se acorda a apertura dun novo prazo para a presentación de solicitudes no procedemento regulado pola Orde do 8 de xullo de 2024 pola que se determinan as bases reguladoras para a concesión de prazas e bolsas nas residencias xuvenís dependentes desta consellería, e se convocan para o curso académico 2024/25 (códigos do procedemento BS303B, BS303C e BS303D).
Consellería de Cultura, Lingua e Xuventude — III. Outras disposicións — 10/02/2025

O 19 de xullo de 2024 publicouse no
Diario Oficial de Galicia
núm. 140 a Orde do 8 de xullo de 2024 pola que se determinan as bases reguladoras para a concesión de prazas e bolsas nas residencias xuvenís dependentes desta consellería, e se convocan para o curso académico 2024/25 (códigos do procedemento BS303B, BS303C e BS303D).
O 28 de outubro de 2024 publícase no
Diario Oficial de Galicia
núm. 208 a Resolución do 17 de outubro de 2024, da Dirección Xeral de Xuventude, pola que se lle dá publicidade ás resolucións de adxudicación de prazas e concesión de bolsas nas residencias xuvenís ao abeiro da Orde do 8 de xullo de 2024 pola que se determinan as bases reguladoras para a concesión de prazas e bolsas nas residencias xuvenís dependentes desta consellería, e se convocan para o curso académico 2024/25.
O artigo 16.3 da orde dispón que, esgotadas as listas de agarda e para o caso de existiren prazas vacantes en todos ou nalgún dos procedementos e residencias previstas na convocatoria, publicarase no
Diario Oficial de Galicia
a apertura dun novo prazo de presentación de solicitudes para a cobertura das prazas ou bolsas vacantes.
En consecuencia, tendo en conta o número de prazas que quedaron vacantes nas tres residencias xuvenís galegas e a alta demanda de prazas que segue a haber por parte das persoas estudantes e traballadoras, cómpre abrir un novo prazo de presentación de solicitudes para cubrir esas prazas vacantes.
Por todo o anterior, en virtude das facultades que me confire a Lei 1/1983, do 22 de febreiro, reguladora da Xunta e da súa Presidencia,
Artigo 1.
Apertura de prazo
Abrir de novo un prazo para a presentación de solicitudes de prazas e bolsas nas residencias xuvenís dependentes desta consellería para o curso académico 2024/25 (códigos do procedemento BS303B, BS303C e BS303D).
O prazo de presentación de solicitudes será dun mes, contado desde o día seguinte ao da publicación no
Diario Oficial de Galicia
desta orde.
Artigo 2.
Prazas convocadas
O número de novas prazas en residencias xuvenís para estudantes convocadas e a súa distribución por residencias é o seguinte:
Disposición derradeira.
Entrada en vigor
A presente disposición entrará en vigor o día seguinte ao da súa publicación no
Diario Oficial de Galicia.
Santiago de Compostela, 24 de xaneiro de 2025
RESOLUCIÓN do 24 de xaneiro de 2025, da Secretaría Xeral Técnica da Consellería de Política Social e Igualdad, pola que se dá publicidade aos convenios de colaboración subscritos no terceiro cuadrimestre do ano 2024.
Consellería de Política Social e Igualdade — III. Outras disposicións — 10/02/2025

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, dentro dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos en materia de política social e igualdade durante o terceiro cuadrimestre do ano 2024, que se incorpora no anexo desta resolución.
Santiago de Compostela, 24 de xaneiro de 2025
EXTRACTO do 22 de xaneiro de 2025 da Orde do 7 de xaneiro de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519B).
Consellería de Economía e Industria — III. Outras disposicións — 07/02/2025

BDNS (Identif.): 812970.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia. As solicitudes poderanse presentar individualmente ou de forma conxunta baixo calquera fórmula (agrupación, asociación, mancomunidade, fusión ou calquera outra similar).
Segundo. Obxecto
Mellora dos servizos e acondicionamento de infraestruturas existentes ou de nova incorporación, co fin de que as empresas radicadas nos parques empresariais de Galicia poidan dispoñer de condicións máis competitivas para desenvolver a súa actividade económica.
Terceiro. Bases reguladoras
Orde do 7 de xaneiro de 2025 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2025 (código de procedemento IN519B).
Cuarto. Contía
Importe total da convocatoria: 3.032.718,00 euros.
Intensidade das axudas: 80 % do importe total considerado como subvencionable, cun máximo de 120.000,00 € para as solicitudes individuais e de 138.000,00 € para as solicitudes conxuntas.
Quinto. Prazo de presentación de solicitudes
Un mes contado desde o día seguinte ao da publicación da Orde do 7 de xaneiro de 2025 no Diario Oficial de Galicia.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 22 de xaneiro de 2025
EXTRACTO da Orde do 14 de xaneiro de 2025 pola que se regula o réxime de axudas a centros privados concertados para a contratación de auxiliares de conversa durante o curso 2024/25 coa finalidade de mellorar a competencia lingüística do alumnado en linguas estranxeiras (código de procedemento ED504E).
Consellería de Educación, Ciencia, Universidades e Formación Profesional — III. Outras disposicións — 07/02/2025

BDNS (Identif.): 812613.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarios
Centros privados concertados de educación primaria e/ou de educación secundaria.
Segundo.
Obxecto
Regular o procedemento de solicitude e concesión de axudas, en réxime de concorrencia competitiva, a centros privados concertados de educación primaria e/ou de educación secundaria para a contratación de auxiliares de conversa durante o curso 2024/25 coa finalidade de mellorar a competencia lingüística do alumnado en linguas estranxeiras.
Terceiro.
Bases reguladoras
Orde do 14 de xaneiro de 2025 pola que se regula o réxime de axudas a centros privados concertados para a contratación de auxiliares de conversa durante o curso 2024/25 coa finalidade de mellorar a competencia lingüística do alumnado en linguas estranxeiras (código de procedemento ED504E).
Cuarto.
Importe
Importe total da convocatoria: 500.000 euros.
Importe máximo por centro educativo: 5.200 euros.
Quinto.
Prazo de presentación de solicitudes
Un mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 14 de xaneiro de 2025
CORRECCIÓN DE ERROS. Orde do 23 de xaneiro de 2025 pola que se establecen as condicións para a adhesión das entidades locais ao Programa específico de promoción da reciclaxe mediante a posta en marcha e a xestión de plantas de compostaxe, promovida pola Administración xeral da Comunidade Autónoma de Galicia a través da Sociedade Galega do Medio Ambiente, S.A. (Sogama).
Consellería de Medio Ambiente e Cambio Climático — III. Outras disposicións — 07/02/2025

Advertidos erros na citada orde, publicada no
Diario Oficial de Galicia
número 20, do 30 de xaneiro de 2025 , cómpre realizar as seguintes correccións:
– Na páxina 8314, no final do último parágrafo, onde di: «... que se inclúen no anexo I desta resolución», debe dicir: «... que se inclúen no anexo I desta orde».
– Na páxina 8315, no final do primeiro parágrafo, onde di: «... que se inclúe como anexo II desta resolución», debe dicir: «... que se inclúe como anexo II desta orde».
– Na páxina 8315, no segundo parágrafo, onde di: «Terceiro. Ordenar a publicación desta resolución no
Diario Oficial de Galicia
», debe dicir: «Terceiro. Ordenar a publicación desta orde no
Diario Oficial de Galicia
».
– Na páxina 8322, no cuarto parágrafo, onde di: «... na Resolución do 22 de xaneiro de 2025, ...», debe dicir: «... na Orde do 23 de xaneiro de 2025, ...».
– Na páxina 8323, no terceiro parágrafo, onde di: «... na Resolución do 22 de xaneiro de 2025», debe dicir: «... na Orde do 23 de xaneiro de 2025».
– Na páxina 8324, no quinto parágrafo, onde di: «... na Resolución do 22 de xaneiro de 2025, ...», debe dicir: «... na Orde do 23 de xaneiro de 2025, ...».
– Na páxina 8326, no último parágrafo, onde di: «... na Resolución do 22 de xaneiro de 2025, ...», debe dicir: «... na Orde do 23 de xaneiro de 2025, ...».
CORRECCIÓN DE ERROS. Orde do 24 de xaneiro de 2025 pola que se convocan axudas para a realización de actividades de formación en linguas estranxeiras no ano 2025 destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504B).
Consellería de Educación, Ciencia, Universidades e Formación Profesional — III. Outras disposicións — 07/02/2025

Advertido un erro na citada orde, na versión en castelán, publicada no
Diario Oficial de Galicia
núm. 22, do 3 de febreiro de 2025, realízase a corrección na versión do DOG dese idioma. Tal corrección non ten lugar no texto en galego.
EXTRACTO da Resolución do 12 de marzo de 2025 pola que se establecen as bases reguladoras de subvencións, en réxime de concorrencia competitiva, a festivais de artes escénicas e se convocan para o ano 2025 (código de procedemento CT213A).
Axencia Galega das Industrias Culturais — III. Outras disposicións — 25/03/2025

BDNS (Identif.): 821929.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
1. As persoas físicas (autónomas) ou xurídicas privadas e as súas agrupacións domiciliadas en Galicia ou nun territorio membro da Unión Europea ou asociado ao Espazo Económico Europeo, que desenvolvan a súa actividade maioritariamente en Galicia.
2. As entidades locais galegas que leven a cabo festivais obxecto da convocatoria e cumpran as condicións e criterios establecidos nestas bases, sempre que cumprisen co deber de remisión ao Consello de Contas das contas xerais de cada exercicio, o que deberán acreditar antes da concesión, segundo o previsto no artigo 4 do Decreto 193/2011, do 6 de outubro, polo que se regulan as especialidades nas subvencións ás entidades galegas.
3. As asociacións, fundacións ou outras formas xurídicas sen ánimo de lucro, as agrupacións de persoas físicas ou xurídicas que carezan de personalidade xurídica propia, tales como comunidades de bens ou calquera outro tipo de unidade económica ou patrimonio separado.
Segundo.
Finalidade
Fixar as bases reguladoras das subvencións, en concorrencia competitiva, a festivais de artes escénicas de carácter profesional celebrados en Galicia que, polas súas características, teñan un interese estratéxico para o sector, e aprobar a súa convocatoria para o ano 2025.
Terceiro.
Bases reguladoras
Resolución do 12 de marzo de 2025 pola que se establecen as bases reguladoras de subvencións, en réxime de concorrencia competitiva, a festivais de artes escénicas e se convocan para o ano 2025 (código de procedemento CT213A).
Cuarto.
Importe
O crédito destinado ao financiamento destas axudas é de 280.000 euros, con cargo ao orzamento do ano 2025 da Axencia Galega das Industrias Culturais, no código de proxecto 2015 00003, nas aplicacións e contías que se reflicten no cadro seguinte:
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 12 de marzo de 2025
CORRECCIÓN DE ERROS. Decreto 20/2025, do 10 de marzo, polo que se regula a sinalización, a identificación, a información, a publicidade e as actividades de promoción das oficinas de farmacia e boticas anexas de Galicia.
Consellería de Sanidade — I. Disposicións xerais — 24/03/2025

Advertido erro no dito decreto, publicado no Diario Oficial de Galicia número 55, do xoves 20 de marzo de 2025, cómpre facer a seguinte corrección:
Na páxina 18239, no artigo 2, onde di:
«1. Todas as oficinas de farmacia deberán estar sinalizadas mediante un rótulo colocado na fachada, onde figuren de forma visible as palabras en galego Farmacia ou Botica anexa, segundo sexa o caso, ou os termos equivalentes en castelán de Farmacia ou Botiquín, respectivamente».
Debe dicir:
«1. Todas as oficinas de farmacia deberán estar sinalizadas mediante un rótulo colocado na fachada, onde figuren de forma visible as palabras en galego «Botica» ou «Botica anexa», segundo sexa o caso, ou os termos equivalentes en castelán de «Farmacia» ou «Botiquín», respectivamente».
EXTRACTO da Orde do 18 de marzo de 2025 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2025 (código de procedemento ED507A).
Consellería de Educación, Ciencia, Universidades e Formación Profesional — III. Outras disposicións — 28/03/2025

BDNS (Identif.): 823149.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
As confederacións e federacións de nais e pais do alumnado e as asociacións de nais e pais do alumnado de centros de educación especial da Comunidade Autónoma de Galicia.
Segundo.
Obxecto
As axudas teñen como obxecto apoiar e incrementar a realización de actividades por parte das entidades antes sinaladas, mediante a subvención dos gastos ocasionados por elas, así como dos derivados da xestión administrativa, da adquisición de material non inventariable e do mantemento ordinario das instalacións desde o 1 de xaneiro ata o 31 de outubro de 2025.
Terceiro.
Bases reguladoras
Orde do 18 de marzo de 2025 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2025 (código de procedemento ED507A).
Cuarto.
Importe
Axudas cunha dotación total de 66.298,00 euros, cantidade que procede de fondos propios da Comunidade Autónoma de Galicia.
Quinto.
Prazo de presentación de solicitudes
Será dun mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 18 de marzo de 2025
ORDE do 22 de xaneiro de 2025 pola que se nomean as persoas que ocuparán a presidencia e a vicepresidencia do Consello Regulador das Indicacións Xeográficas das Augardentes e Licores Tradicionais de Galicia.
Consellería do Medio Rural — II. Autoridades e persoal — 03/02/2025

Mediante a Orde do 14 de marzo de 2023, da Consellería do Medio Rural, nomeouse a José Antonio Feijóo Mateo e a Viña Blanca del Salnés, S.A., representada por Sonia Otero Padín, presidente e vicepresidenta, respectivamente, do Consello Regulador das Indicacións Xeográficas das Augardentes e Licores Tradicionais de Galicia.
O pasado día 18 de decembro, José Antonio Feijóo Mateo presentou ante o Pleno do dito Consello Regulador a renuncia ao seu cargo. Así, desencadeouse o procedemento para a súa substitución que se recolle no Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores.
Posteriormente, na reunión do Pleno do Consello Regulador do día 15 de xaneiro, acordouse elixir a Sonia Otero Padín presidenta deste organismo. Nese mesmo pleno, Sonia Otero Padín, como representante de Viña Blanca del Salnés, S.A., presentou a renuncia desta sociedade á vogalía que desempeñaba, polo que deixou vacante a vicepresidencia deste organismo.
Para cubrir esa vacante, o Pleno do Consello Regulador volveuse reunir o día 16 de xaneiro e acordou elixir a Destilerías Candamio, S.L., representada por Jesús Candamio Folgar, para ocupar a vicepresidencia desta corporación de dereito público.
Por todo isto, de acordo co establecido no Decreto 4/2007, do 18 de xaneiro,
Artigo único. Nomeamento da presidencia e da vicepresidencia do Consello Regulador das Indicacións Xeográficas das Augardentes e Licores Tradicionais de Galicia
1. Noméase a Sonia Otero Padín presidenta do Consello Regulador das Indicacións Xeográficas das Augardentes e Licores Tradicionais de Galicia.
2. Noméase a Destilerías Candamio, S.L., representada por Jesús Candamio Folgar, vicepresidente do Consello Regulador das Indicacións Xeográficas das Augardentes e Licores Tradicionais de Galicia.
Santiago de Compostela, 22 de xaneiro de 2025
ORDE do 20 de marzo de 2025 pola que se modifica a autorización do centro privado de educación especial Aceesca, do Porriño.
Consellería de Educación, Ciencia, Universidades e Formación Profesional — III. Outras disposicións — 28/03/2025

A persoa representante da titularidade do centro privado de educación especial (CEEPR) Aceesca, do Porriño, solicita a ampliación de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CEEPR Aceesca, e ampliar 1 unidade de educación especial, quedando o centro configurado como se sinala a seguir:
Denominación xenérica: centro privado de educación especial (CEEPR).
Denominación específica: Aceesca.
Código do centro: 36017031.
Domicilio: rúa Torneiros-Ribeira, polígono III 24 A-B.
Código postal: 36410.
Localidade: O Porriño.
Concello: O Porriño.
Provincia: Pontevedra.
Titular: Aceesca, Asociación de Apoyo a Personas con Diversidad Intelectual.
Composición resultante:
Educación especial: 10 unidades.
Artigo 2.
Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de marzo de 2025
ORDE do 20 de marzo de 2025 pola que se autoriza o cambio de denominación específica do CEIP Plurilingüe Virxe do Carme, do concello de Burela.
Consellería de Educación, Ciencia, Universidades e Formación Profesional — III. Outras disposicións — 28/03/2025

De conformidade co previsto no artigo 8.1 do Regulamento das escolas de educación infantil e dos colexios de educación primaria, aprobado polo Decreto 374/1996, do 17 de outubro (DOG do 21 de outubro), por proposta da Dirección Xeral de Centros e Recursos Humanos,
Artigo único.
Cambio de denominación
Autorizar o cambio de denominación específica do seguinte centro:
Provincia: Lugo.
Concello: Burela.
Código: 27002584.
Denominación actual: Colexio de Educación Infantil e Primaria (CEIP) Plurilingüe Virxe do Carme.
Nova denominación: Colexio de Educación Infantil e Primaria (CEIP) Plurilingüe Os Castros.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de marzo de 2025
RESOLUCIÓN do 19 de marzo de 2025, da Dirección Xeral de Traballo Autónomo e Economía Social, pola que se fai pública a listaxe das entidades cooperativas e asociacións de cooperativas que cumpriron coa obriga do depósito de contas anuais do exercicio 2023.
Consellería de Emprego, Comercio e Emigración — III. Outras disposicións — 28/03/2025

En cumprimento do disposto no artigo 97 do Decreto 430/2001, do 18 de decembro, polo que se aproba o Regulamento do Rexistro de Cooperativas, (DOG número 31, do 12 de febreiro de 2022), faise público que esta dirección xeral resolveu publicar a listaxe das entidades cooperativas e asociacións de cooperativas que cumpriron coa obriga do depósito de contas anuais correspondentes ao exercicio económico 2023.
Santiago de Compostela, 19 de marzo de 2025
RESOLUCIÓN do 14 de marzo de 2025, da Secretaría Xeral Técnica da Consellería de Presidencia, Xustiza e Deportes, pola que se dá publicidade do encargo á Empresa Pública de Servicios Agrarios Galegos, S.A. (Seaga) para executar os traballos de retirada e destrución de niños incluídos no Programa galego de vixilancia e control fronte á avespa asiática (Vespa velutina) no ano 2025.
Consellería de Presidencia, Xustiza e Deportes — III. Outras disposicións — 24/03/2025

En virtude do establecido no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade do seguinte encargo:
– Resolución do 4 de marzo de 2025, da Consellería de Presidencia, Xustiza e Deportes, pola que se encarga á Empresa Pública de Servizos Agrarios Galegos, S.A. (Seaga) a execución dos traballos de retirada e destrución de niños incluídos no Programa galego de vixilancia e control fronte á avespa asiática (
Vespa velutina
) no ano 2025.
– Actividade: traballos de retirada e destrución de niños incluídos no Programa galego de vixilancia e control fronte a avespa asiática (
Vespa velutina
).
– Natureza e alcance do encargo:
Trátase dun encargo a un medio propio de acordo cos artigos 32 da Lei 9/2017, do 8 de novembro, de contratos do sector público; 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 13 da Lei 14/2013, do 26 de decembro, de racionalización do sector público autonómico.
A Empresa Pública de Servicios Agrarios Galegos, S.A. (Seaga) é unha sociedade mercantil pública autonómica das previstas no artigo 102 da Lei 16/2010, do 17 de decembro, que de acordo co artigo 1.4 dos seus estatutos, ten «a consideración de medio propio e instrumental e de servizo técnico da Administración xeral da Comunidade Autónoma de Galicia e das entidades instrumentais do sector público autonómico».
Seaga encargarase da xestión de avisos de presenza de niños de vespa velutina, segundo o Programa galego de vixilancia e control fronte á avespa asiática.
– Financiamento: o orzamento de execución ascende a un millón setecentos setenta e catro mil novecentos dezanove euros con noventa e oito céntimos (1.774.919,98 €), que se financiará con cargo á aplicación orzamentaria 05.04.141A.227.42 dos orzamentos xerais da Comunidade Autónoma para o ano 2025, en que existe crédito axeitado e suficiente.
– Prazo de vixencia: comezará o día da sinatura do encargo (4 de marzo de 2025) e estenderase ata o 30 de decembro de 2025, e poderá prorrogarse nos termos que se determinen antes da finalización do encargo.
Santiago de Compostela, 14 de marzo de 2025
ORDE do 24 de xaneiro de 2025 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 04/02/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O nomeamento de Pedro Pérez Torres como vogal representante da Comunidade Autónoma de Galicia no Consello de Administración da Autoridade Portuaria de Marín e Ría de Pontevedra.
Santiago de Compostela, 24 de xaneiro de 2025
ORDE do 24 de xaneiro de 2025 pola que se dispón o cesamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 04/02/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Manuel Nores González como vogal representante da Comunidade Autónoma de Galicia no Consello de Administración da Autoridade Portuaria de Marín e Ría de Pontevedra, agradecéndolle os servizos prestados.
Santiago de Compostela, 24 de xaneiro de 2025
EXTRACTO da Resolución do 10 de xaneiro de 2025 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais e videoxogos en foros de negocio especializados e eventos de cine, e se convocan para o ano 2025 (código de procedemento CT404D).
Axencia Galega das Industrias Culturais — III. Outras disposicións — 05/02/2025

BDNS (Identif.): 812122.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderán ser persoas beneficiarias, sempre que cumpran cos requisitos establecidos nas bases reguladoras:
As persoas físicas (autónomas) e xurídicas privadas que estean constituídas como empresa produtora audiovisual ou de videoxogos, e/ou distribuidora audiovisual, que desenvolvan a súa actividade no campo audiovisual ou de videoxogos galego baixo as epígrafes 961.1, 962.1 do IAE, e 582.1, 620 da CNAE.
As persoas físicas (autónomas) e xurídicas privadas que estean constituídas como empresa produtora baixo a epígrafe 961.1 do IAE, sempre que poidan acreditar un mínimo dun 20 % de propiedade da obra audiovisual do proxecto que se presenta a esta convocatoria.
As persoas físicas que figuren como director ou directora da obra audiovisual do proxecto que se presenta a esta convocatoria.
Principio del formulario
Segundo.
Finalidade
Determinar as condicións de concesión de subvencións, en réxime de concorrencia non competitiva, para a comercialización e difusión de contidos audiovisuais e de videoxogos galegos en foros de negocio especializados e eventos de cinema que se celebren fóra de Galicia, e convocalas para o ano 2025.
Terceiro.
Bases reguladoras
Resolución do 10 de xaneiro de 2025 pola que se aproban as bases para a concesión de subvencións, en réxime de concorrencia non competitiva, para a comercialización e difusión de proxectos e obras audiovisuais e videoxogos en foros de negocio especializados e eventos de cine, e se convocan para o ano 2025 (código de procedemento CT404D).
Cuarto.
Importe
Estas subvencións financiaranse con cargo aos créditos orzamentarios da Axencia Galega das Industrias Culturais asignados para esta finalidade no orzamento 2025 do ente, a través da aplicación orzamentaria 2025.13.A1.432B.470.0, código de proxecto 2015-00003, por importe de 70.000 euros.
Quinto.
Prazo de presentación de solicitudes
O prazo para a presentación das solicitudes comezará o día seguinte ao da publicación desta resolución no
Diario Oficial de Galicia
, permanecerá aberto ata o esgotamento do crédito e, como máximo, ata o 3 de novembro de 2025, e deberase presentar unha solicitude para cada evento. Se este último for inhábil, entenderase prorrogado ao hábil seguinte.
Santiago de Compostela, 10 de xaneiro de 2025
RESOLUCIÓN do 22 de xaneiro de 2025 pola que se acorda publicar o orzamento para o exercicio do ano 2025.
Universidade da Coruña — III. Outras disposicións — 05/02/2025

O Consello Social da Universidade da Coruña, no Pleno que tivo lugar o 19 de decembro de 2024, e de conformidade co disposto no artigo 46.1.f) da Lei orgánica 2/2023, do 22 de marzo, do sistema universitario, e no artigo 4.c) da Lei 1/2003, do 9 de maio, de consellos sociais do Sistema universitario de Galicia, acordou aprobar o orzamento desta universidade para o exercicio do ano 2025.
Esta reitoría, consonte o disposto no artigo 57.1 da Lei orgánica 2/2023, do 22 de marzo, do sistema universitario, resolve publicar o citado orzamento, que acada unha contía inicial no estado de ingresos e gastos de 172.170.369,71 €.
A Coruña, 22 de xaneiro de 2025
CORRECCION DE ERROS. Extracto da Orde do 30 de decembro de 2024 pola que se establecen as bases reguladoras das axudas, en concorrencia competitiva, para silvicultura produtiva de coníferas e para actuacións silvícolas con obxectivos ambientais e non produtivos en frondosas e na rehabilitación de soutos de castiñeiros, cofinanciadas polo Fondo Europeo Agrícola de Desenvolvemento Rural (Feader) no marco do Plan estratéxico da política agrícola común de España para o período 2023-2027, e se convoca para o ano 2025 (código de procedemento MR605C)
Consellería do Medio Rural — III. Outras disposicións — 05/02/2025

Advertido un erro no citado extracto, publicado no
Diario Oficial de Galicia
número 23, do martes 4 de febreiro de 2025, cómpre realizar a seguinte corrección:
Na páxina 9636, onde di:
«BDNS (Identif.): 811860.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index)».
Debe dicir:
«BDNS (Identif.): 811860.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/811857
Os códigos asignados pola BDNS corresponden a un mesmo texto de convocatoria».
RESOLUCIÓN do 13 de xaneiro de 2025 pola que se fan públicas as subvencións concedidas ao abeiro da Resolución do 26 de decembro de 2023 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2024, mediante tramitación anticipada de gasto (código de procedemento AU301C).
Augas de Galicia — III. Outras disposicións — 05/02/2025

O 26 de xaneiro de 2024 publicouse no Diario Oficial de Galicia a Resolución do 26 de decembro de 2023 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2024, mediante tramitación anticipada de gasto (código de procedemento AU301C).
O 11 de abril de 2024 e o 15 de maio de 2024, a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas aos beneficiarios.
O 16 de xullo de 2024 publicouse no Diario Oficial de Galicia a Resolución do 8 de xullo de 2024 pola que se amplía o crédito da Resolución do 26 de decembro de 2023 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2024, mediante tramitación anticipada de gasto (código de procedemento AU301C).
O 17 de xullo de 2024, a Dirección de Augas de Galicia, por delegación da Presidencia de Augas de Galicia, ditou resolución de concesión de axudas aos beneficiarios que estaban en lista de agarda por exceder o límite do crédito na convocatoria antes da ampliación de crédito.
Segundo o recollido na Resolución do 26 de decembro de 2023 citada, debe publicarse no Diario Oficial de Galicia e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 14 da Resolución do 26 de decembro de 2023, xa citada,
Facer público no Diario Oficial de Galicia e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 13 de xaneiro de 2025
Detalle de subvencións concedidas ao abeiro da Resolución do 26 de decembro de 2023:
RESOLUCIÓN do 14 de xaneiro de 2025 pola que se fan públicas as axudas concedidas ao abeiro da Resolución do 26 de decembro de 2023 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á realización de auditorías municipais das redes de saneamento para a detección de infiltracións, e se convocan para o ano 2024, mediante tramitación anticipada de gasto (código de procedemento AU301D).
Augas de Galicia — III. Outras disposicións — 05/02/2025

O 29 de xaneiro de 2024 publicouse no Diario Oficial de Galicia a Resolución do 26 de decembro de 2023 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á realización de auditorías municipais das redes de saneamento para a detección de infiltracións, e se convocan para o ano 2024, mediante tramitación anticipada de gasto (código de procedemento AU301D).
O 25 de xuño de 2024, a Dirección de Augas de Galicia ditou unha resolución pola que se amplía o importe total do crédito das subvencións establecidas nesta convocatoria de subvencións e o prazo para a presentación da documentación xustificativa polas entidades beneficiarias.
O 4 de xullo de 2024, a Dirección de Augas de Galicia, por delegación da Presidencia de Augas de Galicia, ditou as resolucións de concesión de subvencións aos beneficiarios.
Segundo o recollido na Resolución do 26 de decembro de 2023, citada, deben publicarse no Diario Oficial de Galicia e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 13 da Resolución do 26 de decembro de 2023, xa citada,
Facer público no Diario Oficial de Galicia e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 14 de xaneiro de 2025
Detalle de subvencións concedidas ao abeiro da Resolución do 26 de decembro de 2023:
RESOLUCIÓN do 13 de xaneiro de 2025 pola que se fan públicas as subvencións concedidas ao abeiro da Resolución do 26 de decembro de 2023 pola que se aproban as bases reguladoras para a concesión de subvencións, en réxime de concorrencia competitiva, para a mellora das instalacións das comunidades de usuarios de abastecemento para consumo humano na Comunidade Autónoma de Galicia, e se convocan para o ano 2024, mediante tramitación anticipada de gasto (código de procedemento AU232A).
Augas de Galicia — III. Outras disposicións — 05/02/2025

O 26 de xaneiro de 2024 publicouse no Diario Oficial de Galicia a Resolución do 26 de decembro de 2023 pola que se aproban as bases reguladoras para a concesión de subvencións, en réxime de concorrencia competitiva, para a mellora das instalacións das comunidades de usuarios de abastecemento para consumo humano na Comunidade Autónoma de Galicia, e se convocan para o ano 2024, mediante tramitación anticipada de gasto (código de procedemento AU232A).
O 18 de xuño de 2024, a Dirección de Augas de Galicia, por delegación da Presidencia de Augas de Galicia (disposición adicional primeira da Resolución do 26.12.2023, DOG do 26.1.2024), resolveu ampliar o prazo de xustificación ata o 31 de outubro de 2024.
O 2 de agosto de 2024, a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas aos beneficiarios que se indican no anexo I.
Logo da aceptación das renuncias presentadas polos beneficiarios que se indican no anexo II, a Dirección de Augas de Galicia, por delegación da Presidencia de Augas de Galicia, ditou resolución de nova concesión de subvencións que se indican no anexo III.
Segundo o recollido na Resolución do 26 de decembro de 2023 citada, debe publicarse no Diario Oficial de Galicia e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia, proxecto de gasto de axudas para as melloras de pequenos abastecementos no ámbito rural e apoio ás comunidades de usuarios.
De conformidade co previsto no artigo 13 da Resolución do 26 de decembro de 2023, xa citada,
Facer público no Diario Oficial de Galicia e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 13 de xaneiro de 2025
Subvencións concedidas pola Resolución da Dirección de Augas de Galicia do 2 de agosto de 2024:
Renuncias á subvención concedida pola Resolución da Dirección de Augas de Galicia do 26 de agosto de 2024 e do 2 de setembro de 2024:
Subvencións concedidas pola Resolución da Dirección de Augas de Galicia do 12 setembro de 2024:
RESOLUCIÓN do 13 de xaneiro de 2025 pola que se fan públicas as axudas concedidas ao abeiro da Resolución do 18 de marzo de 2024 pola que se aproban as bases reguladoras para a concesión de subvencións a asociacións sen ánimo de lucro, en réxime de concorrencia competitiva, para o desenvolvemento de actuacións e actividades de educación ambiental para a sustentabilidade dos ríos da Demarcación Hidrográfica de Galicia-Costa, e se convocan para o ano 2024 (código de procedemento AU301G).
Augas de Galicia — III. Outras disposicións — 05/02/2025

O 2.4.2024 publicouse no Diario Oficial de Galicia a Resolución do 18 de marzo de 2024 pola que se aproban as bases reguladoras para a concesión de subvencións a asociacións sen ánimo de lucro, en réxime de concorrencia competitiva, para o desenvolvemento de actuacións e actividades de educación ambiental para a sustentabilidade dos ríos da Demarcación Hidrográfica de Galicia-Costa, e se convocan para o ano 2024 (código de procedemento AU301G).
O 23.7.2024, a Dirección de Augas de Galicia, por delegación da Presidencia de Augas de Galicia, ditou resolución de concesión das subvencións das solicitudes para as que había crédito suficiente.
Segundo o recollido na Resolución do 18.3.2024, citada, deben publicarse no Diario Oficial de Galicia e na páxina web de Augas de Galicia a relación das subvencións concedidas.
As subvencións reguladas ao abeiro desta resolución fináncianse con cargo á conta financeira 6518 (subvencións correntes a familias e institucións sen fins de lucro) da entidade pública empresarial Augas de Galicia.
De conformidade co previsto no artigo 14 da Resolución do 18.3.2024, xa citada,
Facer público no Diario Oficial de Galicia e na páxina web oficial de Augas de Galicia a relación das entidades beneficiarias e o importe das subvencións concedidas.
Santiago de Compostela, 13 de xaneiro de 2025
Detalle de axudas concedidas ao abeiro da Resolución do 18 de marzo de 2024:
RESOLUCIÓN do 13 de xaneiro de 2025 pola que se fan públicas as subvencións concedidas ao abeiro da Resolución do 29 de decembro de 2023 pola que se aproban as bases reguladoras para a concesión de subvencións, en réxime de concorrencia competitiva, para a execución de obras co fin de minimizar as perdas de auga en entidades locais da Comunidade Autónoma de Galicia, e se convocan para o ano 2024, mediante tramitación anticipada de gasto (código de procedemento AU301E).
Augas de Galicia — III. Outras disposicións — 05/02/2025

O 29 de xaneiro de 2024 publicouse no Diario Oficial de Galicia a Resolución do 29 de decembro de 2023 pola que se aproban as bases reguladoras para a concesión de subvencións, en réxime de concorrencia competitiva, para a execución de obras co fin de minimizar as perdas de auga en entidades locais da Comunidade Autónoma de Galicia, e se convocan para o ano 2024, mediante tramitación anticipada de gasto (código de procedemento AU301E).
O 25 de xuño de 2024, a Dirección de Augas de Galicia ditou unha resolución pola que se amplía o importe total do crédito das subvencións establecidas nesta convocatoria de subvencións e o prazo para a presentación da documentación xustificativa polas entidades beneficiarias.
O 4 de xullo de 2024, a Dirección de Augas de Galicia, por delegación da Presidencia de Augas de Galicia, ditou as resolucións de concesión de axudas aos beneficiarios.
Segundo o recollido na Resolución do 29 de decembro de 2023 citada, debe publicarse no Diario Oficial de Galicia e na páxina web de Augas de Galicia a relación das subvencións concedidas.
As subvencións fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto no artigo 13 da Resolución do 29 de decembro de 2023, xa citada,
Facer público no Diario Oficial de Galicia e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 13 de xaneiro de 2025
Detalle de subvencións concedidas ao abeiro da Resolución do 29 de decembro de 2023:
EXTRACTO do 10 de xaneiro de 2025 da Orde do 27 de decembro de 2024 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2025 (códigos de procedemento TR802G e TR802J).
Consellería de Emprego, Comercio e Emigración — III. Outras disposicións — 05/02/2025

BDNS (Identif.): 812088.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
As cooperativas e sociedades laborais, para o programa I, e as persoas desempregadas, socias ou traballadoras de cooperativas ou sociedades laborais ou doutras empresas que se transformen nestas, para o programa II.
Segundo.
Obxecto e finalidade
Fomentar a incorporación de persoas desempregadas e persoas traballadoras temporais a cooperativas e sociedades laborais a través dos seguintes programas:
Programa I: dirixido a fomentar a incorporación, como persoas socias traballadoras ou de traballo de cooperativas ou sociedades laborais, de persoas desempregadas, persoas traballadoras con carácter temporal e de persoas socias a proba.
Programa II: dirixido a fomentar o acceso á condición de persoas socias traballadoras ou de traballo de cooperativas ou de sociedades laborais, así como o fomento do acceso de persoas emprendedoras por conta propia á condición de socias de cooperativas, a través do financiamento das achegas económicas ao capital social.
Terceiro.
Bases reguladoras
Orde do 27 de decembro de 2024 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2025 (códigos de procedemento TR802G e TR802J).
Cuarto.
Contía
O orzamento total ascende a cinco millóns de euros (5.000.000,00 €) e a distribución inicial de créditos por programas é a seguinte:
– Programa I: 2.800.000,00 €.
– Programa II: 2.200.000,00 €.
Quinto.
Prazo de presentación de solicitudes
O prazo de presentación de solicitudes comezará a partir do oitavo día hábil seguinte ao da publicación desta orde no
Diario Oficial de Galicia
e finalizará o 16 de setembro de 2025, agás que se produza o suposto de esgotamento do crédito.
Sexto.
Outros datos
Os incentivos a que se refire esta convocatoria están sometidos ao réxime de axudas
de minimis
, polo que non poderán exceder os límites cuantitativos establecidos nos regulamentos da Comisión (UE) 2023/2831, 1408/2013 ou 717/2014, segundo proceda.
Santiago de Compostela, 10 de xaneiro de 2025